
(Hierzu Taf. IY.) 

Cancer Leach. Cuv, 

1. Cancer polyodon. Cancer setosus . Mol.? 

C. thorace scabro granulato, rigido setoso, margine 
utrinque grosse decem-dentato, dentibus serrulatis; 
orbitis spinosis; fronte trifida; chelis acute tuber- 
culatis; pedibus hirsutissimis. 

Habitat omnium vulgatissimus ad littora chilensia, plebi ci¬ 
bum sapidum omni anno abundantissimum praebens. (Mus. zoolog. 
Univ. Lips. Mus. nat. curios. Lips. etc.) 

Descriptio. Thorax animalis adulti sex ad septem pollices 
latus, quatuor pollices longus, transversim ovalis, antice arcuatus, 
lateribus posticis parum sinuatis rotundatus, margine posteriore 
sesqui pollicem longo truncatus, anteriore utrinque dentibus de¬ 
cem, triangularibus, acutis, spinoso-serrulatis, dorso convexis, 
magnis, aequalibus, lineas quatuor longis exaratus, convexus, 
densissime granulis scabris et setulis rigidis, brevibus, erectis, 
fragilibus inprimis marginem versus tectus, medio suleis geminis 
literam H. referentibus exsculptus, setis abrasis nitidus, sangui¬ 
neus, immaculatus. Frons trifida in spinas conicas tres breves 
excurrens. Orbitae margine superiore dentibus tribus magnis 
illis laterum thoracis similibus, inaequalibus, subtus spinis tribus 
conicis, validis armatae. Oculorum pedunculus brevis, ovatus. 
Antennae exteriores in fovea inter orbitam et frontis angulum 
insertae, breves, articulis cylindricis, crassis, terminali setaceo, 
brevissimo: interiores sub fronte in fovea reconditae. Maxillae 

exteriores bifidae: lacinia interiore majore, plana, elongato qua¬ 
drangulari, medio geniculata, apice emarginato, dense setoso 
palpum triarticulatum ferente: lacinia exteriore lineari, multum 
angustiore, palpo setaceo terminata. Chelae aequales, corpore 
majores, robustae, validissimae; brachio obtuse triquetro, margi¬ 
nibus anticis hirsuto, supra laevi; carpo quadriseriatim tuberculato 
spinoso; manu ovali, tumida, in carina superiore complanata et 
latere exteriore lineis quatuor elevatioribus notata, tuberculis 
conicis, acutis horrida, glabra, solum in imo pollicis articulo 
hirsuta, lateritia; digitis profunde sulcatis, inde subangulosis, 
apicem obtusum versus teretibus et cyaneis, intus tuberculis 
obtusissimis exasperatis. Pedes cursorii, pari primo reliquis paullo 
longiore, setis rigidissimis, fragilibus, spinescentibus, fasciculatis, 
in lineas dispositis, in utraque carinst inprimis numerosis hirsu¬ 
tissimi, coxis triquetris, tibiis carpifecjue compressis, unguibus 
praelongis, latere utroque profunde sulcatis, nudis, supra subtus- 
que hirsutis, compressis, parum curvatis, apice castaneis, corneis. 
Caudae oblongo lanceolatae,* septemarticulatae articulus pen- 
ultimus reliquis longior. : n 

Observatio. Peludo i. e. cancer pilosus ab indigenis vo¬ 
catur. Pelose . Mol. hist. nat. cliil. orig. ital.) 

2. Cancer plebejus. 

C. thorace glabro, nudo, margine plicato tenuiter 
crenulato; orbitis supra inermibus, integerrimis; 
fronte trifida; chelis glabris; manibus supra tuber¬ 
culato serratis, extus striis elevatis polyedris. 

Habitat in littoribus lutosis. (Mus. zool. Univ. Lips. etc.) 

Descriptio. Thorax quatuor pollices latus, tres pollices et 
dimidium longus, transversim angustato ovalis, angulo laterali 
utrinque levissime sinuato, postice rotundatus nec acute trunca¬ 
tus, convexus, punctulatus, glaber, laeviusculus; margine' anteriore 
arcuato in lobulos saepe connatos, aequales, quadratos imperfecte 
fisso, subundulato, paullo plicato, lobulis posterioribus magis 
distinctis, anterioribus confluentibus, omnibus tenuiter crenulatis; 
margine postico et lateralis parte posteriore linea elevata, granu¬ 
losa insigni; sulcis disci brevibus, admodum impressis, literam H 
referentibus. Frons lata, brevissima; trifida, dente intermedio 
angustiore. Orbitae ovales, margine superiore integerrimo, angulo 

interiore in dentem solitarium prolongato, inferiore bidentato. 
Oculi, antennae atque maxillae speciei praecedentis. Chelae 
corpori aequales; brachio triquetro, carpo extus anguloso, manu 
lineari oblonga, intus plana, laevi, extus convexa, carinis quatuor 
longitudinalibus, haud mullum elevatis, granulosis, a digitorum 
apice ad carpi basim protensis obluse polyedra, carina terminali 
vel dorsali tuberculata; digitis intus grosse dentatis, apice corneo 
acutis, elongato triangularibus, compressis, pollice arcuato. Pedes 
compressi, carinis granuloso scabri, unguibus arcuatis, compresso 
teretibus, profunde sulcatis, acutissimis, tarsos longitudine exce- 
deniibus, glabris. Hirsuties nonnisi in speciminibus junioribus 
observanda, in brachiis atque, pedum articulis superioribus mox 
decidua, in caudae ovalis, acutae, septemarticulatae articulis la¬ 
tere rotundatis et inaequalibus ciliata atque persistens. 

H e p a t u s Latr. 

3. H.. perlatus. 

H. thorace tuberculato, rubro, concolore; fronte 
leviter emarginata; manibus tuberculato cristatis, 
intus planis, nudis, extus granulosis, verrucarum 
serie triplici; digitis sulcatis, indigaceis. 

Habitat rarus ad litlora chilensia. A nobis in sinu S. Vin- 
centii in viciniis oppidi Talcahuane lectus. Asservatur in Museo 
zoolbg. Univ. Lips. 

Tab. IV. Fig. 2. Ilepatus perlatus. 1) Maxillae externae ge¬ 
minae in situ. 2) Maxilla dextra multum aucta. 3) Manus a latere 
conspecta. 4) Ejusdem facies interior. 

Descriptio. Thorax pollicem unum ad lineas duodecim 
usque latus, obeordatus, transversim ovalis, postice angustior, 
antice ad media latera usque tenuiter et acute denticulatus, den¬ 
tibus plurimis trifidis, intermedio majore, triangularibus, subtus 
planis, superne carinatis,, convexus, tuberculis tectus polymor¬ 
phis, plane convexis, glabriusculis, versus marginem posteriorem 
multo minoribus, tandem granulosis, in lineas undulatas, paral¬ 
lelas, transversas dispositis, aurantio-ruber, maculis nullis varie¬ 
gatus. Frons rotundata, brevis, leviter emarginata, declivis. 
Oculi foveae rotundatae ad utrumque frontis latus immersi, or¬ 
bitis paullo tumidis circumdati, pedunculo brevi, pyriformi insi¬ 
dentes. Antennae in fovea fronte prominula munita reconditae, 

brevissimae. Maxillae exteriores invicem approximatae, paral¬ 
lelae, planae, bifidae: lacinia interior alteri major, parte infima 
obtuse quadrangulari, margine interiore ciliato, geniculata, parte 
superiore acutius quadrangula minori, palpigera; palpo terminali, 
triarticulato, acutissimo, nudo: lacinia exterior stylo lineari, palpo 
terminali subulato, latere interiore ciliato. „ Manus pro reliqua 
mole magnae cum brachio admodum incrassato thoracis margini 
deflexo forma sua correspondentes eique more Calapparum ab 
animali terrefacto firme adprimendae, extus convexae, intus 
planae, nudae, superne compressiusculae, tuberculis e lata basi 
obtuse conicis, in margine superiore cristam tri-vel quadridenta- 
tam formantibus dense obsitae, latere externo lineis tribus pa¬ 
rallelis granulorum notatae, digitis conicis, curvatis, dentatis, 
sulcatis, indigaceis, extimo apice flavidis. Pedes cursorii admo¬ 
dum inaequales, teretiusculi, tibia anteriorum leviter granulosa, 
unguibus omnium puberuiis, acutissimis, corneis. Cauda lanceo- 
lata, obtusa, sexarticulata, articulo terminali oblongo, margine 
derise ciliata, uti totius animalis pagina inferior glaberrima, lae- 
vigata, albido rubra. 

G r a p s u s. Lam. 

4. Grapsus strigosus. Cancer strigosus. Ilerbst. 
tab. XLYII. fig. 7. 

Rarior in locis profundioribus sinus Talcahuanicensis. (Mus. 
soc. nat. curios. Lipsiens.). 

Observatio. Icon Herbstii nec non descriptio optima nihil 
adjiciendum relinqunt. 

Gecarcinus. Leach. Cuv. 

5. Gecarcinus regius. 

G. thorace subquadrato, antice arcuato, transver- 
sim ovali, integerrimo, granuloso, glabro; fronte ro¬ 
tundata, integra; pedibus inermibus, nudis; unguibus 
tomento pannoso scaberrimis. 

Vulgaris in littoribus arenosis, edulis. (Mus. zoolog. univ. 
Lips.) 

Descriptio. Thorax parum convexus, subrhombeus, lateri¬ 
bus tribus posterioribus magis angulosis, anteriore semicirculari 
brevioribus, unde diameter transversus longitudinali major, forma 
ipsa thoracis transversim ovalis evadit. Diameter transversus 

pollic. 

■ 

pollic. 5% longitudinalis pollices 3y. Margines undique integer¬ 
rimi, obtusissimi nec ancipites, angulus tamen lateralis costa 
magis elevata cinctus. Superficies nuda, glabra, margines versus 
tenuiter granulosa, granulis densissimis, hemisphaericis, disco 
maculis nonnullis albidis, sparsis, symmetricis, centro in lineas 
quatuor longitudinales, parallelas, semicirculares, divergentes, 
quinta transversa junctas, coronae rudem imaginem praebentes 
dispositis. Frons diametro transverso tertiam partem marginis 
thoracis anterioris formans, haud multum prominens, declivis, 
paullo concava, marginibus tumida, truncata, rotundata, obsolete 
angulosa, integerrima. Oculi in fovea subrotunda ad utrumque 
frontis latus, palpebris inferioribus bituberculatis, pedunculo bre¬ 
vi, incrassato, haud ultra illos elongato, paullo oblique affixo, 
ipsa fovea haud longiore suffulti, subglobosi. Antennae exterio¬ 
res in ipso oculi canlho insertae, brevissimae, illius fovea haud 
longiores, articulo ultimo subsetaceo, annulis oct& ad novem 
cincto; interiores processu frontali reconditae, articulis inferiori¬ 
bus cylindricis, crassiusculis, terminali longioribus. Maxillae 
exteriores bifidae, ore ipso breviores; laciniae interioris genicu¬ 
lati lobus inferior oblongo-quadrangularis, superiore duplo longior, 
superior angulosus, palpo terminali triarticulato aequalis; lacinia 
exterior linearis, palpo simplice terminata. Brachium validum, 
obverse pyVamidatum, triquetrum, acute tricarinatum, faciebus 
invicem aequalibus, margine anteriore granulosum, caeterum gla¬ 
brum, extus laeve. Carpi facies exterior convexa, circuitu ob- 
ovata, truncata. Manus paullo inaequales, dextra ut plurimum 
minori, oblongae,! valde ventricosae, densissime granulatae, extus 
albo maculatae, carinis orbatae, nudae; digito brevi, conico, recto 
ac pollice majore, curvato, elongato conico, obtusissimis, glabris, 
haud sulcatis, atrocoeruleis, intus tuberculorum hemisphaerico¬ 
rum, compressorum, obtusissimorum, magnorum, serie simplice den¬ 
tatis. Pedum paria antica duo longitudine subaequalia, posteriora 
breviora, omnia nuda, inermia, articulis compressis nec acute 
carinatis, unguibus lanceolatis, compressis, setis squamulosis, rigi¬ 
dis, scaberrimis in tomentum pannosum, densissimum, in lateribus 
compressis unguis linea denudata interruptum coacervatis; apex 
unguis conicus, curvatus, acutus, nudus, laevis. Caudae lanceo¬ 
la to-oblongae articuli septem, tertio reliquis latiore, penultimo 
II. Jahrg. 3. Band. 10 

reliquis longiore. Color pulchre purpureus, chelis in violaceum, 
pedibus in lateritium vergentibus, maculis albis variegatis. 

Gecarcinus barbiger. 

G. thorace transversira ovali, postice breviter 
anguloso 5 integerrimo, sulcato, laevi; fronte trun¬ 
cata, emarginata, obtuse quadri dentata; thoracis 
margine laterali, brachiis, pedibus unguibusque se- 
riatim longe setoso-spinosis, ciliatis. 

Habitat in sinubus minus profundis subsalsis v. c. ad ostia 
fluminis Andalien in viciniis urbis Concepcion. (Mus. soc. nat. 
curios. Lipsiens.) 

Descriptio. Thorax magis ovalis ac in specie praecedente 
ob marginem anteriorem magis arcuatum longius versus angulos 
posteriores abbreviatos procurrentem, diametro transversali polli¬ 
cum 2 f, parum convexus, marginibus obtusissimis integerrimus, 
nisi tuberculorum circiter trium e sulcis disci ad marginem pro¬ 
tensis exortorum rationem habere velis, glaber, nudus, punctulis - 
tenuissimis, sparsis atque sulcis haud profundis, symmetricis ex¬ 
aratus. Frons declivis, quadrata, sulcis lateralibus axi thoracis 
transversae perpendicularibus limitata, ab sulco intermedio bi¬ 
partita, margine truncato inter dentes quatuor obtusos emarginata. 
Orbita ad canthum unidentata. Oculi in fovea subrotunda, pe¬ 
dunculo brevi, valde incrassato, ipsa fovea haud longiore insi¬ 
dentes. Antennae externae ex fossa ad oculi canthum versus 
pedunculi originem natae, oculi fovea breviores, articulo termi¬ 
nali circiter novem annulato, setaceo. Antennae internae sub 
processu frontali reconditae et maxillae exteriores os haud obte¬ 
gentes illis praecedentis speciei similes. Brachium triquetrum, 
faciebus inaequalibus. Manus parum inaequales, dextra paullo 
major, oblongae, multo minus tumidae ac in G . regio , margini- J 
bus tamen obtusissimis, extus lineis tuberculorum granuliformium 
reticulatae, digito conico, recto, semiterete atque pollice com- 
pressiusculo, curvato obtusissimis, nigrescentibus, profunde sul¬ 
catis, dentibus tuberculatis apiceque albidis. Setae rigidae, spi- 
nescentes, inaequales, fuscae, fasciculatae dispositae in lineas 
seriatas trifariam per pedum articulos omnes in ipsis carinis de¬ 
currentes, vel articulorum marginem anteriorem, unguium faciem 
inferiorem thoracisque margines laterales ciliantes. Pedes caete- 




139 


rura ut in specie supra descripta, praeter tomentum hispidissi¬ 
mum, et hic obvium, quod modo in superficie unguium obser¬ 
vatur, sed in tarsum et tibiam procurrit. Articuli pedum paullo 
latiores ac in prima specie; cauda multo angustior, articulis valde 
elongatis. Color sordide aurantius, in sicco animale pallide ruber. 

C o r y s t e s. Leach. 

Corystes sicarius. 

C. thorace postice integerrimo, glabro, antice 
scabro-granuloso et decemspinoso ; fronte acuta, in¬ 
tegra ; manibus compressis, dentato * cristatis pedi¬ 
busque longe ciliatis. \ 

Habitat in mari profundo versus sinum S. Vincentii. (Mus.Lips.) 

Descriptio. Thorax ovatus, antice acutiusculus, postice 
breviter truncatus, convexus, frontem versus granulis scabris 
tectus, in reliqua superficie minutis, glabris, in extimo margine 
laterali integerrimo ac intumescente tuberculatis, retrorsum spi- 
nescentibus; margo anterior in rostrum triangulare, integrum 
excurrens dentibus spinosis, deltoideis armatus, serrulatus. Frons 
rostrata, declivis, concaviuscula. Orbitae magnae, denticulatae, 
spinis supra tribus, infra unica. Oculorum pedunculus e basi 
ovata cylindricus reclivis, oculis haud crassior. Antennae qua- 
tuor: externae (in speciminibus nostris laesae) thoracem adae¬ 
quantes, infra oculorum canthum insertae; articuli inferiores duo 
longitudine aequales, cylindrici, terminalis longissimus, ex arti¬ 
culis numerosissimis conflatus, compresso teretiusculus, carina 
supra subtusque longe ciliata: antennae internae parvae, sub 
processu frontali reconditae. Maxillae externae bifidae: lacinia 
interiore oblonga, ultra medium geniculata, apice palpigera, mar¬ 
ginibus ciliata, palpi triarticulati, setosi articulo ultimo ovali: 
lacinia exteriore multum angustiore. Chelae (foeminae) corporis 
longitudine; brachio semiterete, supra complanato, acute carinato, 
apice subtus unispinoso; carpo valde irregulari, brevi, supra 
admodum producto, apice bispinoso, facie inferiore tota cum 
manu articulato; manus compressa, circuitu subrhombea, postice 
attenuata, margine superiore arcuato et pollicis carina acute 
serratis spinosis, setigeris, cristatis, compressis, digito triangulari 
et pollice curvato acutis, compressis, intus dentatis. Pedum 
reliqua paria subaequalia, anguloso compressa, carinis dense setoso 

10 * 

ciliata; tibiis oblongis; tarsis late ovalibus, brevibus; unguibus 
tibias longitudine excedentibus, lineari lanceolatis acutissimis, 
rectis, supra convexis, subtus concavis, obscure sulcatis, margini¬ 
bus ad apicem ciliatis, in ultimo pari paullo latioribus. Cauda 
brevissima, tertiam circiter thoracis partem longitudine aequans, 
angustissima ratione latitudinis reliqui corporis, articulis sex, 
margine ciliatis, terminali deltoideo, obtusato. 

Observatio. Ungues praelongi pugionem haud male refe¬ 
runt, ab ipso animali, piscatorum testimonio, ad capienda et 
trucidanda mollusca maritima adhibentur, unde nomen specificum 
nostrum. 

Leucosia . Fabr. *) 

Leucosia pacifica. 

L. subglobosa; laevis; inermis; thorace rotundato- 
quadrangulari, depresso, integerrimo; manibus ova¬ 
libus. 

Habitat inter Fuci gigantei acervos sinus Talcahuano. (Mus. 
univ. Lips.) Tab. IV. Fig. 3. Leucosia pacifica. 1) Thoracis margo 
anterior m. n. 2) Idem m. a. 3) Maxillae in situ. 4) Antenna 
m. a. 5) Cauda m. n. 

Descriptio. Thorax octo ad novem lineas latus, quadran¬ 
gularis, angulis rotundatus, antice parum latior nec vere obcor- 
datus, paullo convexus, mediante margine integerrimo vcrticaliter 
deflexo ac plano nec non caudae ipsum amplitudine aequantis ope 
globum imitans irregularem. Frons truncata, vix distincta. di 

Oculi et antennae minuta in margine deflexo verticali thoracis 
intra foveam parvam, circuitu planam recondita. Oculorum vix 
mobilium pedunculus brevissimus. Antennae duae intra oculo¬ 
rum foveam in fossa cum illa connexa et magis inferne posita 
sitae, brevissimae, quadriarticulatae, articulis duobus infimis 
cylindricis, crassioribus, geniculatis, terminali setaceo, annulato. 
Maxillae exteriores planae, corneae, remotae, spatium vacuum 
triangulare inter se relinquentes, bifidae; lacinia interior exteriore 
longior ac latior, nuda, ovalis, subangulata, palpo terminata bi- I 
articulato curvo, articulo primo subcylindrico, secundo brevi, 
unguiformi: lacinia exterior stylo lineari, palpo unguiformi, intus 

*) Nec reccntiorum, obstante segmentorum abdominalium numero aliis¬ 
que notis. Edit. 

ciliato. Bracilium thorace longius, laeve. Manus ovales, utrin- 
que convexae, utroque margine obtusae, digitis teretibus, acutis, 
edentatis, concoloribus. Pedes cursorii, cylindrici, unguiculati, 
glaberrimi, pare secundo reliquis longiore, unguibus rectis, acutis. 
Cauda subrotunda, totam animalis paginam inferiorem obtegens, 
in foemina sexartieulata. Color omnium partium tum supra tum 
subtus albus, porcellanae quam vocant aemulus. 

Inachus . Fabr. 

Inachus mitis. 

Cancer Xaiva . Mol.? 

I. thorace subrotundo, nudo, laevi, punctato, mar¬ 
gine tridentato; rostro acuto, bidentato; manibus 
oblongis glabris; digitis intus grosse dentatis, fasci¬ 
culato setosis; pedibus cylindricis, mediocribus; un¬ 
guibus subtus biseriatim serratis, apice nudis *). 

Habitat satis vulgaris ad littora prope Valparaiso, Talcaliu- 
ano etc. edulis, sapidus. Xaiva Chilensium. (Mus. zoolog. Univ. 
Lipsiens.) 

Descriptio. Thorax quatuor ad quinque pollices latus lon- 
gusque, subrotundus, depresso-hemisphaericus, margine anteriore 
dentibus quatuor, quorum extimus obliteratus tuberculum sistit, 
antice spectantibus, conicis, obtusiusculis, brevibus armatus, nu¬ 
dus, laevigatus, punctis tactu haud percipiendis excavatus, disco 
sulcis duobus oppositis semicircularibus literam H imitantibus 
notatus, ruber. Frons in rostrum producta plano-declive, trian¬ 
gulare, pollicem circiter longum, obtuse et breviter bidentatum. 
Oculi in fovea rotunda, margine anteriore superiore obtuse et 
obiter unidentata, utrinque ad rostri basin sita, pedunculo ipsis 
vix crassiore suffulti. Antennae internae geniculatae, compressae, 
apice bifidae, basi setularum fasciculo stipatae in fovea paginae 
rostri inferioris recumbentes; externae infra oculorum canthum 
et rostri basin insertae, breves, articulo infimo dilatato, com¬ 
presso. Maxillae exteriores os obtegentes bifidae, laciniae in- 

*) Diese Krabbe bildet mit einer zweiten chilensischen Art die (rattung 
Epialtes Milne-Edw., und ist dessen E. dentatus. (Hist. nat. des 
Crustae. Vol. I . p. 345. Der Hr. Verf. konnte bei Einsendung dieser Ab~ 
handlung das genannte Werk noch nieht benutzen. 


Herausg. 

terioris lobo secundo quadrangulari, latere interiore dilatalo. 
Brachium cylindricum, elongatum tripollicare, glabrum, epuncta- 
tum, ultra basin supra bituberculatum. Carpus brevis extus con¬ 
vexus, subgiobosus, intus angulosus. Manus ovales, utrinqne 
convexae, marginibus obtusissimae, laevigatae, ultra duos pollices 
longae. Digitus atque pollex teretes, dentibus obtusis, pyrami¬ 
datis armati, setarum spinosarum fasciculos paucos, in lineam 
dentibus parallelam dispositos gerentes, apice incrassati albi. 
Pedes elongati sed validi, cylindrici; par primum reliquis lon¬ 
gius, sex- ad septempollicare, ultimum omnibus brevius, attamen 
nec difForme nec spurium. Ungues elongato-triquetri, latere ex¬ 
teriore convexi, interiore marginibus serie duplici dentium acu¬ 
tissimarum serrati, apice nudo, laevi, corneo, semiterete. 

Porcellan a. Lam. *) 

Porcellana macrocheles. 

P. thorace antice integerrimo; fronte acuta; ma¬ 
nibus thoracem aequantibus, depressis, rhombeis, 
laevibus; antennis interioribus nudiusculis. 

Habitat satis frequens in littore arenoso sinus S. Vincentii. 
(Mus. Univ. Lipsiens. etc.) 

Tab. III. Fig. 1. Porcellana macrocheles . 1) Brachium. 

2) Pes spurius m. a. 3) Maxillae exteriores in situ. 4) Earun¬ 
dem sinistra m. a. 

Descriptio. Thorax pentagonus, angulis rotundatis, postice 
truncatus, antice in frontem triangularem, acutiusculam, margine 
levissime repandam declivis, integerrimus, depresso-planus, glaber, 
laevis, nudus, versus angulos posteriores rugulis undulatis, tenuis¬ 
simis, vix prominentibus ornatus, uti reliquae partes supra vio¬ 
laceo - purpureus, immaculatus, pollicem longus latusque. Oculi 
in angulo basilari frontis foveae subrotundae immersi, breviter 
pedunculati, pellucidi. Antennae sub margine frontis prominulo 
reconditae quatuor; interiores triarticulatae, articulis cylindricis, 
brevibus, nudiusculis vel tenuissime ciliatis: exteriores interiori¬ 
bus quadruplo longiores, thoracem excedentes, filiformes, articulo 
ultimo acutissimo, annulato, annulis emarginatis, sub lente intus 

*) De Paguris duobus in Chile repertis in Mus. zoolog. Univ. Lips. 
asservatis et hoc loco inserendis adhuc dubii haeremus. 

tenuissime setulosis. Maxillae exteriores parallelae, os obtegen¬ 
tes, corneae, bifidae: lacinia interior, haud geniculata, obovata, 
obtusa, palpo terminata triarticulato; palpi articulus infimus 
obcordatus, secundus oblongus vel subrhombeus, ultimus late 
lanceolatus, obliquus, acutus: lacinia exterior interiore brevior, 
stylo lineari, palpo terminali minuto, nudo. Brachium pro mole 
animalis brevissimum; carpus depresso - planus, margine exteriore 
tumido in dentem brevem excurrente, interiore ancipite, intus 
per totam longitudinem sulco semicylindrico, ad manum reci¬ 
piendam vel vaginandam adapto excavatus, glaber, margine ex¬ 
teriore tenuissime rugulosus, subtus albido lilacinus. Manus ob 
marginem interiorem anguloso dilatatum et ob exteriorem vix 
multum arcuatum deltoideo oblongae, sulco margini externo 
tumido per totam longitudinem parallelo profunde excavatae, 
digito conico parum curvato ac pollice triangulari depressis, 
edentatis, obtusiusculis. Pedum paria anteriora tria simplicia, 
subaequalia, femoribus oblongis, apice latioribus, depresso - planis, 
margine ancipitibus, tenuiter rugulosis, tarsis subtus spinulas tres, 
brevissimas gerentibus, unguibus convexis, acutis, corneis, flavidis; 
pedum par ultimum spurium reliquis altius positum, dorsale, 
anverioribus quintuplo brevius, biarticulatum, femore depresso, 
lineari, tibiam triquetram, aequilongam vaginante; unguis nullus 
sed tibiae apex obtusus intus fovea oblonga margine ciliata ex¬ 
aratus. Cauda thorace brevior, eidem adpressa, ovalis, acuta, 
septemarticulata. 

Palaemon . Fabr. 

Palaemon caementarius . 

Cancer caementarius . Mol. 

P. chelis inaequalibus, porrectis, muricatis; rostro 
declivi, supra serrato, subtus integerrimo, antenna¬ 
rum exteriorum squamis duplo breviori; thorace 
laevi. 

Habitat versus ostia fluminis Aconcagua foveas magnas luto 
iterum claudendas in littoris praeruptis argillosis cavans, frequens, 
sapidissimus. (Mus. zool. Lips. ac Soc. nat. curios. etc.) 

Descriptio. Longitudo ab apice chelarum porrectarum ad 
caudae lamellam terminalem duodecim ad quatuordecim polli¬ 
cum. Thorax cylindrico-ovalis, lateribus paullisper compressus, 

margine postico ac lateralibus elevatis, integerrimis, antico ad 
orbitae angulum exteriorem unispinoso, caeterum laevissimus, 
punctulatus, iateribus superne sulco lato obliterato exaratus, di¬ 
lute aurantius, maculis sparsis symmetricis'ac linea dorsali in 
vivo animale pulchre cyaneis ; pollices tres longus. Frons pro 
orbitis paullo excavata, in processum elongata declivem, carinato 
triquetrum, antice oblique truncatum, subtus carinatum, integer¬ 
rimum, setoso ciliatum, in carina dorsali vix in thoracem ex¬ 
currente paullo convexum, dentibus septem ad octo nudis, cum 
setarum cornearum brevissimarum acervis altternis serratum. 
Oculorum pedunculus brevissimus. Antennae qua tuor ^ peduncu- 
latae: interiores vel superiores breviores, setaceac, thoracis lon¬ 
gitudine, articulis numerosissimis, annulatae, trifidae, laciniis in¬ 
aequalibus, intermedia cum exteriore ultra basin connata reliquis 
breviore; pedunculi articulo infimo quadrato, concaviusculo, mar¬ 
gine terminali fornicato, ciliato, extus unispinoso; articulo secundo 
bipartito, lacinia interiore cylindrica, oblique truncata, ciliata, 
exteriore illa longiore lineari; articulo tertio cylindrico, apice 
truncato, inaequali, setigero: antennae exteriores vel inferiores 
setaceae, corpore multum longiores, simplices, articulis numero¬ 
sissimis; pedunculi articulo infimo basi brevi irregulari supra in 
squamam excurrente oblongam, obtusam, margine externo osseam 
ibique spina terminatam, intus membranaceam, margine denticu¬ 
latam, reliquos articulos obtegentem, ultra setae terminalis basin 
productam; articulo secundo extus latere in dentem obtuse tri¬ 
quetrum excurrente, oblique truncato atque tertio inaequaliter 
cylindricis, brevissimis,^inermibus, setulis ciliatis. Pedum paria 
priora, duo chelifera: primum reliquis brevius atque tenuius, 
manu abbreviata, lineari oblonga, compressa, didactyla, fascicu¬ 
lato - setulosa, digitis aequalibus, rectis, dorso convexis, obtusis: 
pedum par secundum maximum, corporis longitudinem excedens, 
fere octopollicare, porrectum, eheliferum, brachio, carpis, atque 
manu cylindricis, haud compressis nec angulosis, extus sulco 
unico longitudinali exaratis, spinis conicis, acutissimis, apicem 
versus flexis, densissimis at brevibus utrinque muricatis; digitis 
manum longitudine aequantibus, teretibus, apice nudo unguiformi 
introflexis, dense i muricatis, intus tuberculis quatuor vel quin¬ 
que cylindricis, ni agnis, obtusis dentatis, hinc ct illinc setosis, 

cyaneis: paria pedum reliqua tria subaequalia, simplicia, simpli¬ 
citer Xmguiculata, supra muricata, subtus serie spinarum acutissi¬ 
marum, cornearum armata. Caudae circiter tripollicaris articulus 
secundus lateribus valde dilatatus, squamae terminales obovatae, 
intermediis paullo angustioribus, pedibus caudalibus natatoriis 
bilobis. 


Beschreibung 

eiuiger neuen Crustaceen des Berliner Museums 
aus Mexiko und Brasilien; 

vom 

Herausgeber. 

Die Arbeit des Hrn. Poeppig iiber cliilensische Crustaceen 
veranlafst micb, aucb die, sO viel ich weifs, noch unbeschriebe- 
nen langschwanzigenDecapoden bekannt zu machen, welche unser 
Museum im Jahre 1830 und friiher aus Mexiko durcli Hrn. Deppe, 
und aus Brasilien durcli Hrn. v. 01 fers empfing. Es sind ihrer 
freilich nicht viele, aber namentlich die erste Art mochte fiir die 
Wissenscliaft nicht uninteressant sein, da bisher nur eine Art 
der Gattung bekannt war. 

1. Atya mexicana. M. 

Die Gattung Atya wurde bekanntlich von Leach, zuerst 
unter dem Namen Atys in den Transact. of the Linn. Soc. 
Vol. XI. 1815. p. 345. aufgestellt, dann mit Abanderung der 
Endsilbe in dem Zoological Miscettany Vol. III. p. 29. im Jahre 
1817 von neuem beschrieben und durcli eine Abbildung tab. 131. 
erlautert. Von dieserZeit an war sie nur nach einer Art bekannt, 
und zwar wufste Leach das Vaterland derselben niclit anzu- 
geben. Latreille, welcher in Cuvier’s Regne animal IV. 
p. 93. die Gattung nicht sonderlich gut charakterisirt, nennt 
Nordamerika ais ihr Vaterland, ohne die Quelle zu nennen, 
woher ihm diese Notiz kam. Desmarest in den Consider. 
general. sur la CL des Crustae, p. 215. wiederholt die von Leach 



